
 11.2.2020
 BG
 Официален вестник на Европейския съюз
 L 38/1
 РЕГЛАМЕНТ ЗА ИЗПЪЛНЕНИЕ (ЕС) 2020/182 НА КОМИСИЯТА
 от 14 януари 2020 година
 относно образци за професионалните квалификации в областта на вътрешното корабоплаване
 (текст от значение за ЕИП)
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Директива (ЕС) 2017/2397 на Европейския парламент и на Съвета от 12 декември 2017 г. относно признаването на професионалните квалификации за вътрешното корабоплаване и за отмяна на директиви 91/672/ЕИО и 96/50/ЕО на Съвета (1), и по-конкретно член 11, параграф 3, член 18, параграф 3 и член 22, параграф 4 от нея,
 След консултации с комитета, посочен в член 33 от Директива (ЕС) 2017/2397,
 като има предвид, че:
 (1)
 В Директива (ЕС) 2017/2397 се определят условията и процедурите за сертифициране на квалификацията на лицата, участващи в експлоатирането на плавателни съдове по вътрешните водни пътища на Съюза. Чрез сертифицирането се цели да се улесни мобилността, да се гарантират безопасността на корабоплаването и защитата на човешкия живот и околната среда.
 (2)
 За да се осигурят еднакви условия за нейното прилагане, в Директива (ЕС) 2017/2397 се изисква въвеждането на образци за издаване на свидетелства за квалификация на Съюза, моряшки служебни книжки, единни документи, съчетаващи свидетелства за квалификация на Съюза и моряшки служебни книжки, корабни дневници и свидетелства за издържани практически изпити.
 (3)
 Съгласно член 34 от Директива (ЕС) 2017/2397 актовете за изпълнение, с които се определят тези образци, следва да се позовават на стандартите, установени от Европейския комитет за изготвяне на стандарти за вътрешното корабоплаване („CESNI“), и да включват целия текст на тези стандарти, при условие че тези стандарти са налични и актуални, че са в съответствие с всички приложими изисквания, определени в приложенията към посочената директива, и че интересите на Съюза не са застрашени от промени в процеса на вземане на решения на CESNI. На 15 октомври 2019 г. CESNI прие резолюции (2) за установяване на стандарти за образците на професионалните квалификации в областта на вътрешното корабоплаване, които напълно съответстват на условията, определени в член 34 от Директива (ЕС) 2017/2397.
 (4)
 В съответствие с препоръките, посочени в Плана за действие на ЕС за електронно управление за периода 2016—2020 г. (3), за повишаване на ефективността на обществените услуги и за подпомагане на трансгранична публична администрация, която осигурява благоприятна бизнес среда, следва да се използва електронно управление. Поради това следва да бъде създадена също така електронна форма на образците на свидетелства за квалификация на Съюза за капитан, за експерт по използването на втечнен природен газ и експерт в областта на пътническото корабоплаване,
 ПРИЕ НАСТОЯЩИЯ РЕГЛАМЕНТ:
 Член 1
 Образците на свидетелствата за квалификация на Съюза за капитан, за експерт по използването на втечнен природен газ и за експерт в областта на пътническото корабоплаване, на хартиено копие и в електронна форма, са определени в приложение I.
 Член 2
 Образецът за единен документ, съчетаващ свидетелства за квалификация на Съюза и моряшка служебна книжка е определен в приложение II.
 Член 3
 Образецът за свидетелство за издържан практически изпит е определен в приложение III.
 Член 4
 Образецът за моряшка служебна